Subject: [POEM]~{@OIaJ+Ww~}

From: [email-masked] (Ming Tian)
Date: Mon, 31 Jan 1994 04:36:55 GMT

村居四首

	茅屋风来夏似秋，日长竹影引清幽。
	山前林木层层隐，雨后溪沟处处流。
	偶得新诗书细字，每赊村酒润闲秋；
	中年喜静非全嫩，坐待鹃声午夜收。

	半老无官诚快事，文章为命酒为魂。
	深情每视花长好，浅醉唯知诗至尊！
	送雨风来吟柳岸，借书人去掩柴门。
	庄生蝴蝶原游戏，茅屋孤灯照梦痕。

	中年无望返青春，且作江湖流浪人；
	贫未亏心眉不锁，钱多买酒友相亲。
	文惊俗子千铢贵，诗写幽情半日新。
	若许太平鱼米贱，乾坤为宅置闲身。

	历世于今五九年，愿尝死味懒修仙。
	一张苦脸唾尤笑，半老白痴醉且眠。
	每到艰危诗入蜀，略知离难命由天；
	若应啼泪须加罪，敢盼来生代杜鹃！

抗战期间有几年夏天，老舍是在乡下度过，以上四首旧体诗即是在那时
所作。

                     乡思

	茫茫何处话桑麻，破碎山河破碎家；
	一代文章千古事，余年心愿半庭花！
	西风碧海珊瑚冷，北岳霜天羚角斜；
	无限乡思秋日晚，夕阳白发待归鸦！

这首乡思大约作于四五年底。

--二道贩子，呆子抄录